Antonia Okonma
Articles with hCards

Antonia Okonma (amụrụ na 24 Julaị 1982) bụ onye na-eme ihe nkiri na Britain. A maara ya nke ọ́ma maka ịrụ ọrụ Darlene Cake na usoro ITV Bad Girls site na 2004-2006.

Oge ọ malitere 
A mụrụ Okonma ma zụlite ya na London. A mụrụ ya n'ezinụlọ Igbo nke Naijirịa.

Ọrụ 
N'afọ 2003, a họpụtara Okonma ka ọ bụrụ Darlene Cake na usoro ihe nkiri ụlọ mkpọrọ ITV Bad Girls, nke mbụ pụtara na usoro nke isii, nke a na-agbasa na 2004. Omume Darlene Cake sitere na Jamaica, nke chọrọ ka Okonma jiri ụda olu Jamaica kwuo okwu. Ọ pụtara na usoro nkẹ isii, nke asaa na nke asatọ, na-eme ka ọ pụta ikpeazụ na nke abụọ ikpeazụ na 2006, mgbe Darlene nwara igbu onwẹ ya site n'itinye onwe ya ọkụ. Ọ bụ ezie na, a na-ahụ ya ka ọ lanarịrị, a maghị ọdịnihu ya ma kọwaghị ya na ihe omume ikpeazụ. Mgbe ngwụcha nke usoro nke isii gasịrị, a na-agbasa ihe pụrụ iche n'azụ ihe nkiri, nke akpọrọ Bad Girls: Most Wanted, na ITV2 ma họpụta ndị  iri kachasị dịka ndị na-ekiri ya họpụtara; A họpụtara Darlene Cake na nke anọ. N'afọ 2004, Okonma ritere ihe nrite Gathering of Africa's Best (GAB) maka Best Newcomer na ihe nritẹ Screen Nation maka Best Emerging Talent maka ọrụ ya na Bad Girls .

N'ịgbaso ọrụ ya na Bad Girls', Okonma nwetara ọrụ na ihe ṅkiri Britain Screaming Blue Murder na Rabbit Fever, yana obere ọrụ na miniseries BBC Moses Jones na 2009.

N'elu ikpo okwu, Okonma emeela ihe na Royal Court na Riverside Studios. Ọ pụtara na Torn na Arcola Theatre n'akụkụ Brooke Kinsella na Jocelyn Jee Esien. Ọ na-arụ ọrụ ugbu a ṅa mmepụta nke Iya Ile (The First Wife) na Soho Theatre.

Okonma esonyewokwa na mmemme TV nke Strictly African Dancing . Ọ rụkwará ọrụ dị ka Tina Turner na Stars in Their Eyes . Na ngwụcha afọ 2007, ọ bụ onye asọmpi na usoro nke abụọ nke Cirque de Celebrité na Sky One .

Ndụ onwe onye 
Okonma nwere akará ugó mmụta na Accounting na Finance site na Mahadum London South Bank. Ọ zụrụ na Royal Court's Young People's Theatre ruo afọ abụọ.

Ihe nkiri

Ihe odide

Njikọ mpụga 

 
 N'ajụjụ ọnụ dị omimi na The Soap Show
Mmadụ ndi di ndụ